Νέο Κομπηγάδι Αχαΐας

Το Νέο Κομπηγάδι, που αποκαλείται και απλά ως Κομπηγάδι, είναι ορεινό χωριό που βρίσκεται στο Δήμο Ερυμάνθου του Νομού ΑχαΐαςΕ.Ε.Τ.Α.Α. - Διοικητικές μεταβολές Νέου Κομπηγαδίου Αχαΐας. eetaa.gr. Ανακτήθηκε: 17/11/2017..

Κοινότητα Νέου Κομπηγαδίου
Ο οικισμός του Νέου Κομπηγαδίου αποτελεί έδρα της ομώνυμης κοινότητας, η οποία αποτελείται επίσης από τους οικισμούς Μίχα και ΠλάτανοΕ.Ε.Τ.Α.Α. - Διοικητικές μεταβολές Κοινότητας Νέου Κομπηγαδίου Αχαΐας. eetaa.gr. Ανακτήθηκε: 17/11/2017.. Στην περιφέρειά της ανήκουν επίσης οι εγκαταλελειμμένοι οικισμοί Παλαιό Κομπηγάδι και Συκιές καθώς και η οικιστική θέση Δενδρά (πρώην οικισμός) αλλά και ο συνοικισμός Τσεγγεναίικα. Η κοινότητα έχει έκταση 12.430 στρέμματα και μόνιμο πληθυσμό που ανέρχεται σε 124 κατοίκους, σύμφωνα με την απογραφή του 2011.

Συνορεύει με τις κοινότητες Λακκωμάτων στα νότια και Καλάνου στα δυτικά, όπου υπάγονται στο Δήμο Ερυμάνθου, καθώς και με τις κοινότητες Κάτω Βλασίας στα ανατολικά και Προφήτη Ηλία στα βόρεια, όπου υπάγονται στο Δήμο Καλαβρύτων. Επίσης, με τμήματα της στα νοτιοδυτικά και στα βορειοδυτικά συνορεύει αντίστοιχα με τις κοινότητες Χρυσοπηγής και με τα Δεμεστίχων του Δήμου Ερυμάνθου.

Ιστορία
Το Κομπηγάδι αρχικά βρισκόταν χτισμένο στον Ερύμανθο αλλά την δεκαετία του '60, μετά από κατολισθήσεις, το χωριό εγκαταλείφθηκε και οι κάτοικοι μετοίκησαν σε νέα θέση κοντά στην παλιά, σε πρόβουνο του ορεινού όγκου νότια του Παναχαϊκού και πολύ κοντά στον Ερύμανθο, στη θέση "Παπαντώνη", και γι' αυτόν το λόγο το χωριό μετονομάστηκε σε "Νέο Κομπηγάδι"Νέο Κομπηγάδι. visit-erymanthos.gr. Ανακτήθηκε: 01/08/2012..

Οι κατολισθήσεις είχαν ξεκινήσει τη δεκαετία ΄30 και η σταδιακή εγκατάσταση των κατοίκων του Παλαιού Κομπηγαδίου είχε ξεκινήσει ήδη από το 1935 και ολοκληρώθηκε το 1970Λουλούδης 2010, σελ. 280.. Στη θέση Παπαντώνη, όπου δημιουργήθηκε ο νέος οικισμός του Κομπηγαδίου, υπήρχε παλιότερα το Χάνι Παπαντώνη, που πήρε το όνομά του από δημογέροντα των ΝεζερώνΓκουρβέλος 2007, σελ. 313.. Σύμφωνα με το ΦΑΟ ΕΣΥΕ 1971 όλοι οι κάτοικοι του παλιού χωριού είχαν μετακινηθεί στον οικισμό του Νέου Κομπηγαδίου.

Διοικητική εξέλιξη
Αναγνωρίστηκε επίσημα ως οικισμός στις 16/10/1940 με την ονομασία Νέο Κομπηγάδι και υπήχθη στην τότε Κοινότητα Κομπηγαδίου. Στις 03/12/1971 (ΦΕΚ 249Α), με την κατάργηση του παλιού οικισμού του ΚομπηγαδίουΕ.Ε.Τ.Α.Α. - Διοικητικές μεταβολές Κομπηγαδίου Αχαΐας (1835-1971). eetaa.gr. Ανακτήθηκε: 17/11/2017., μεταφέρθηκε στο Νέο Κομπηγάδι η έδρα της τότε κοινότητας, η οποία ταυτόχρονα μετονομάστηκε από Κοινότητα Κομπηγαδίου σε Κοινότητα Νέου ΚομπηγαδίουΗ απόσταση της παλιάς θέσης του οικισμού με την νέα είναι αρκετά κοντινή, γεγονός που είχε οδηγήσει το συμβούλιο της κοινότητας να αποφασίσει το 1970 να προτείνει να μην μετακινηθεί η έδρα της κοινότητας στο Νέο Κομπηγάδι. Βλ. Λουλούδης 2010, σελ. 280.. Έκτοτε αποτελεί τμήμα της σε όλες τις διοικητικές μεταβολές.

Δημογραφική εξέλιξη
Συγκεντρωτικά, η δημογραφική εξέλιξη του οικισμού Νέο Κομπηγάδι σύμφωνα με τις εθνικές απογραφέςΨηφιακή βιβλιοθήκη της Ε.Σ.Υ.Ε./ΕΛ.ΣΤΑΤ.. dlib.statistics.gr. Ανακτήθηκε: 24/10/2017.Ε.Ε.Τ.Α.Α. - Διοικητικές μεταβολές στην Τ.Α. - Δημοσιεύματα απογραφών. eetaa.gr. Ανακτήθηκε: 24/10/2017.Για τη δημογραφική εξέλιξη του Παλαιού Κομπηγαδίου, βλ. το σχετικό λήμμα. είναι η εξής:
 1940 1951 1961 1971 1981 1991 2001 201199Λουλούδης 2010, σελ. 281.Συνυπάρχει με τον παλιό οικισμό του Κομπηγαδίου και απογράφεται ως ανεξάρτητος οικισμός. Βλ. Λουλούδης 2010, σελ. 281.172150135131151144Μόνιμος πληθυσμός: 63 κάτοικοι. Βλ. Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001 97

Αξιοθέατα και μονοπάτια 
Αξίζει κανείς να δει τα παραδοσιακά πέτρινα σπίτια, να επισκεφθεί τις σπηλιές, να δει την χλωρίδα και την πανίδα της περιοχής, τον παραπόταμο του Πείρου με τα πλατάνια που διατρέχει το χωριό, τον παλιό οικισμό Συκιές και το Παλιό Κομπηγάδι, στο οποίο δεσπόζει ο ενοριακός ναός των Αγίων Κωνσταντίνου και Ελένης που διατηρείται μέχρι και σήμερα σε πολύ καλή κατάσταση. Επίσης, κοντά στο Νέο Κομπηγάδι βρίσκεται η ορεινή παραθεριστική περιοχή των οικισμών Μίχα-Τσαπουρνιάς, χωρισμένων σε πυκνό ελατόδασος και όπου μοιράζονται οι (τοπικές) κοινότητες Λακκωμάτων και Νέου Κομπηγαδίου.

Βρίσκεται στο ενδιάμεσο της διαδρομής του μονοπατιού Μίχα και Καλάνιστρας.

Λοιπά στοιχεία
Από το 2018 δραστηριοποιείται στο χωριό πολιτιστικός σύλλογος με την επωνυμία «Εκπολιτιστικός Σύλλογος Νέου Κομπηγαδίου: Ο Άγιος Κωνσταντίνος και Ελένη Νεζερών» στόχοι του οποίου συναποτελούν «η καλλιέργεια σχέσων επικοινωνίας και αλληλεγγύης μεταξύ των μελών του, η πολιτιστική εξύψωση των κατοίκων του Κομπηγαδίου, η προβολή, αξιοποίηση, ανάδειξη, διάσωση και διατήρηση της πολιτιστικής κληρονομίας κ.λπ.»Η Πρωινή Γνώμη, αρ. φύλλου 4.754 (Πέμπτη 1 Φεβρουαρίου 2018)..

Παραπομπές και υποσημειώσεις

Πηγές
 Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, Εφημερίδα της Κυβερνήσεως της Ελληνικής Δημοκρατίας, τχ. 2ο, φ. 3465 (28 Δεκεμβρίου 2012).
 Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.
 Σπυρίδων Ν. Γκουρβέλος, «Εν ταις των Νεζερών κώμαις». Ιστορία των Νεζερών, εκδ. Γραφικές Τέχνες Πέτρος Κούλης, Πάτρα 2007. ISBN 978-960-930162-6.

Βιβλιογραφία


Εξωτερικοί σύνδεσμοι
 Ε.Ε.Τ.Α.Α. - Διοικητικές μεταβολές Νέου Κομπηγαδίου Αχαΐας. eetaa.gr. Ανακτήθηκε: 17/11/2017.
 Ε.Ε.Τ.Α.Α. - Διοικητικές μεταβολές Κοινότητας Νέου Κομπηγαδίου Αχαΐας. eetaa.gr. Ανακτήθηκε: 17/11/2017.
 Ε.Ε.Τ.Α.Α. - Διοικητικές μεταβολές Κομπηγαδίου Αχαΐας (1835-1971). eetaa.gr. Ανακτήθηκε: 17/11/2017.
 Νέο Κομπηγάδι. visit-erymanthos.gr. Ανακτήθηκε: 01/08/2012.

Κατηγορία:Χωριά της περιφερειακής ενότητας Αχαΐας
Κατηγορία:Δήμος Φαρρών
Κατηγορία:Δήμος Ερυμάνθου